stanford-oval/wikipedia huggingface dataset:
פורמולה 1 עונת 1975
המרוצים בעונה

|  | מרוץ | מסלול | תאריך | פול פוזישן | הקפה מהירה | מנצח | יצרן |
| --- | --- | --- | --- | --- | --- | --- | --- |
| 1 | ארגנטינה גרנד פרי ארגנטינה | אוסקר אלפרדו גולבז | 12 בינואר | צרפת ז'אן-פייר ז'רייה | בריטניה ג'יימס האנט | ברזיל אמרסון פיטיפלדי | בריטניה מקלארן-פורד |
| 2 | ברזיל גרנד פרי ברזיל | אינטרלאגוס | 26 בינואר | צרפת ז'אן-פייר ז'רייה | צרפת ז'אן-פייר ז'רייה | ברזיל קרלוס פייס | בריטניה ברבהאם-פורד |
| 3 | דרום אפריקה (1928–1994) גרנד פרי דרום אפריקה | קילאמי | 1 במרץ | ברזיל קרלוס פייס | ברזיל קרלוס פייס | דרום אפריקה (1928–1994) ג'ודי שכטר | בריטניה טירל-פורד |
| 4 | ספרד (1945–1977) גרנד פרי ספרד | מונז'ואיק | 27 באפריל | אוסטריה ניקי לאודה | ארצות הברית מריו אנדרטי | גרמניה המערבית יוכן מס | בריטניה מקלארן-פורד |
| 5 | מונקו גרנד פרי מונקו | מונקו | 11 במאי | אוסטריה ניקי לאודה | צרפת פטריק דפלייה | אוסטריה ניקי לאודה | איטליה פרארי |
| 6 | בלגיה גרנד פרי בלגיה | זולדר | 25 במאי | אוסטריה ניקי לאודה | שווייץ קליי רגזוני | אוסטריה ניקי לאודה | איטליה פרארי |
| 7 | שוודיה גרנד פרי שוודיה | אנדרסטופ | 8 ביוני | איטליה ויטוריו ברמבילה | אוסטריה ניקי לאודה | אוסטריה ניקי לאודה | איטליה פרארי |
| 8 | הולנד גרנד פרי הולנד | זנדוורט | 22 ביוני | אוסטריה ניקי לאודה | אוסטריה ניקי לאודה | בריטניה ג'יימס האנט | בריטניה הסקת'-פורד |
| 9 | צרפת גרנד פרי צרפת | פול רישארד | 6 ביולי | אוסטריה ניקי לאודה | גרמניה המערבית יוכן מס | אוסטריה ניקי לאודה | איטליה פרארי |
| 10 | בריטניה גרנד פרי בריטניה | סילברסטון | 19 ביולי | בריטניה טום פרייס | שווייץ קליי רגזוני | ברזיל אמרסון פיטיפלדי | בריטניה מקלארן-פורד |
| 11 | גרמניה המערבית גרנד פרי גרמניה | נורבורגרינג | 3 באוגוסט | אוסטריה ניקי לאודה | שווייץ קליי רגזוני | ארגנטינה קרלוס ראוטמן | בריטניה ברבהאם-פורד |
| 12 | אוסטריה גרנד פרי אוסטריה | אוסטרייכרינג | 17 באוגוסט | אוסטריה ניקי לאודה | איטליה ויטוריו ברמבילה | איטליה ויטוריו ברמבילה | בריטניה מרץ-פורד |
| 13 | איטליה גרנד פרי איטליה | מונצה | 7 בספטמבר | אוסטריה ניקי לאודה | שווייץ קליי רגזוני | שווייץ קליי רגזוני | איטליה פרארי |
| 14 | ארצות הברית גרנד פרי ארצות הברית | וטקינס גלן | 5 באוקטובר | אוסטריה ניקי לאודה | ברזיל אמרסון פיטיפלדי | אוסטריה ניקי לאודה | איטליה פרארי |
דירוג האליפות > שיטת הניקוד

הנקודות בכל מרוץ הוענקו לנהגים שסיימו באחד מששת המקומות הראשונים. בחישוב נקודות האליפות הובאו בחשבון שש התוצאות הטובות מתוך שבעת המרוצים הראשונים בעונה ושש התוצאות הטובות מתוך שבעת המרוצים האחרונים בעונה.
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| מיקום | 1 | 2 | 3 | 4 | 5 | 6 |
| נקודות | 9 | 6 | 4 | 3 | 2 | 1 |
דירוג האליפות > אליפות הנהגים

הטבלה כוללת רק נהגים שצברו נקודות במהלך העונה
| מיקום | נהג | ארגנטינה | ברזיל | דרום אפריקה (1928–1994) | ספרד (1945-1977) | מונקו | בלגיה | שוודיה | הולנד | צרפת | בריטניה | גרמניה המערבית | אוסטריה | איטליה | ארצות הברית | נקודות |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |

| 1 | אוסטריה ניקי לאודה | 6 | 5 | 5 | פרש | 1 | 1 | 1 | 2 | 1 | 8 | 3 | 6 | 3 | 1 | 64.5 |
| 2 | ברזיל (1968–1992) אמרסון פיטיפלדי | 1 | 2 | NC | DNS | 2 | 7 | 8 | פרש | 4 | 1 | פרש | 9 | 2 | 2 | 45 |
| 3 | ארגנטינה קרלוס ראוטמן | 3 | 8 | 2 | 3 | 9 | 3 | 2 | 4 | 14 | פרש | 1 | 14 | 4 | פרש | 37 |
| 4 | בריטניה ג'יימס האנט | 2 | 6 | פרש | פרש | פרש | פרש | פרש | 1 | 2 | 4 | פרש | 2 | 5 | 4 | 33 |
| 5 | שווייץ קליי רגזוני | 4 | 4 | 16 | NC | פרש | 5 | 3 | 3 | פרש | 13 | פרש | 7 | 1 | פרש | 25 |
| 6 | ברזיל (1968–1992) קרלוס פייס | פרש | 1 | 4 | פרש | 3 | 8 | פרש | 5 | פרש | 2 | פרש | פרש | פרש | פרש | 24 |
| 7 | דרום אפריקה (1928–1994) ג'ודי שכטר | 11 | פרש | 1 | פרש | 7 | 2 | 7 | 16 | 9 | 3 | פרש | 8 | 8 | 6 | 20 |
| 8 | גרמניה המערבית יוכן מס | 14 | 3 | 6 | 1 | 6 | פרש | פרש | פרש | 3 | 7 | פרש | 4 | פרש | 3 | 20 |
| 9 | צרפת פטריק דפלייה | 5 | פרש | 3 | פרש | 5 | 4 | 12 | 9 | 6 | 9 | 9 | 11 | 7 | פרש | 12 |
| 10 | בריטניה טום פרייס | 12 | פרש | 9 | פרש | פרש | 6 | פרש | 6 | פרש | פרש | 4 | 3 | 6 | NC | 8 |
| 11 | איטליה ויטוריו ברמבילה | 9 | פרש | פרש | 5 | פרש | פרש | פרש | פרש | פרש | 6 | פרש | 1 | פרש | 7 | 6.5 |
| 12 | צרפת ז'אק לאפיט | פרש | 11 | NC |  | DNQ | פרש |  | פרש | 11 | פרש | 2 | פרש | פרש | DNS | 6 |
| 13 | שוודיה רוני פטרסון | פרש | 15 | 10 | פרש | 4 | פרש | 9 | 15 | 10 | פרש | פרש | 5 | פרש | 5 | 6 |
| 14 | ארצות הברית מריו אנדרטי | פרש | 7 | 17 | פרש | פרש |  | 4 |  | 5 | 12 | 10 | פרש | פרש | פרש | 5 |
| 15 | ארצות הברית מארק דונהו | 7 | פרש | 8 | פרש | פרש | 11 | 5 | 8 | פרש | 5 | פרש | DNS |  |  | 4 |
| 16 | בלגיה ג'קי איקס | 8 | 9 | 12 | 2 | 8 | פרש | 15 | פרש | פרש |  |  |  |  |  | 3 |
| 17 | אוסטרליה אלן ג'ונס |  |  |  | פרש | פרש | פרש | 11 | 13 | 16 | 10 | 5 |  |  |  | 2 |
| 18 | צרפת ז'אן-פייר ז'רייה | DNS | פרש | פרש | 4 | פרש | פרש | פרש | פרש | 8 | 14 | פרש | פרש | פרש | פרש | 1.5 |
| 19 | בריטניה טוני ברייס |  |  |  | 7 |  | פרש | 6 | 7 | 7 | 15 | פרש | 15 | פרש | פרש | 1 |
| 20 | הולנד חייז ואן לנפ |  |  |  |  |  |  |  | 10 | 15 |  | 6 |  |  |  | 1 |
| 21 | איטליה ללה לומברדי |  |  | פרש | 6 | DNQ | פרש | פרש | 14 | 18 | פרש | 7 | 17 | פרש | DNS | 0.5 |
דירוג האליפות > אליפות היצרנים

בחישוב הנקודות הובאה בחשבון רק התוצאה הגבוהה ביותר שהושגה על נהג בקבוצה בכל מרוץ. התוצאות המודגשות הן התוצאות שנחשבו לחישוב הניקוד באליפות.
| מיקום | יצרן | ארגנטינה | ברזיל | דרום אפריקה (1928–1994) | ספרד (1945-1977) | מונקו | בלגיה | שוודיה | הולנד | צרפת | בריטניה | גרמניה המערבית | אוסטריה | איטליה | ארצות הברית | נקודות |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1 | איטליה פרארי | 4 | 4 | 5 | NC | 1 | 1 | 1 | 2 | 1 | 8 | 3 | 6 | 1 | 1 | 72.5 |
| 2 | בריטניה ברבהאם-פורד | 3 | 1 | 2 | (3) | 3 | 3 | 2 | 4 | 14 | 2 | 1 | 14 | 4 | פרש | 54 (56) |
| 3 | בריטניה מקלארן-פורד | 1 | 2 | 6 | 1 | 2 | 7 | 8 | פרש | 3 | 1 | פרש | 4 | 2 | 2 | 53 |
| 4 | בריטניה הסקת'-פורד | 2 | 6 | פרש | פרש | פרש | פרש | 10 | 1 | 2 | 4 | 8 | 2 | 5 | 4 | 33 |
| 5 | בריטניה טירל-פורד | 5 | פרש | 1 | פרש | 5 | 2 | 7 | 9 | 6 | 3 | 9 | 8 | 7 | 6 | 25 |
| 6 | ארצות הברית Shadow-פורד | 12 | פרש | 9 | 4 | פרש | 6 | פרש | 6 | 8 | 14 | 4 | 3 | 6 | NC | 9.5 |
| 7 | בריטניה לוטוס-פורד | 8 | 9 | 10 | 2 | 4 | פרש | 9 | 15 | 10 | 16 | פרש | 5 | 13 | 5 | 9 |
| 8 | בריטניה מרץ-פורד | 9 | פרש | פרש | 5 | פרש | פרש | פרש | 14 | 18 | 5 | 7 | 1 | פרש | 7 | 7.5 |
| 9 | בריטניה ויליאמס-פורד | NC | 11 | NC | 7 | DNQ | פרש | 14 | 12 | 11 | פרש | 2 | פרש | 14 | DNS | 6 |
| 10 | ארצות הברית פרנלי-פורד | פרש | 7 | 17 | פרש | פרש |  | 4 |  | 5 | 12 | 10 | פרש | פרש | פרש | 5 |
| 11 | בריטניה היל-פורד |  |  |  | NC | DNQ | פרש | 6 | 7 | 7 | 10 | 5 | 15 | פרש | פרש | 3 |
| 12 | ארצות הברית פנסקה-פורד | 7 | פרש | 8 | פרש | פרש | 11 | 5 | 8 | פרש |  |  |  |  | 9 | 2 |
| 13 | בריטניה אנסיגן-פורד |  |  |  |  | DNQ | WD | WD | 10 | 15 | DNQ | 6 | 12 | 12 | פרש | 1 |
| — | בריטניה לולה-פורד | 10 | 12 | 7 |  | DNQ |  |  |  |  |  |  |  |  |  | 0 |
| — | בריטניה סורטיס-פורד | נפסל | 10 | פרש | 8 | פרש | 10 | 16 | פרש | 13 | 11 |  | 10 |  |  | 0 |
| — | בריטניה BRM | פרש | פרש | 15 | פרש | DNQ | 9 | 13 | פרש | 17 | WD | WD | פרש | פרש |  | 0 |
| — | ברזיל (1968–1992) פיטיפלדי-פורד | פרש | 13 | DNQ | פרש | DNQ | 12 | 17 | 11 | פרש | 19 | פרש | DNS | 11 | 10 | 0 |
| — | בריטניה לינקאר-פורד |  |  |  |  |  |  |  |  |  | 17 |  |  |  |  | 0 |
| — | ארצות הברית Shadow-מאטרה |  |  |  |  |  |  |  |  |  |  |  | פרש | פרש |  | 0 |
| — | יפן מאקי-פורד |  |  |  |  |  | WD | WD | DNS |  | DNQ | DNQ | DNQ | DNQ |  | 0 |
| — | ארגנטינה ברטה-פורד | WD | WD |  |  |  |  |  |  |  |  |  |  |  |  | 0 |
הערות שוליים

↑  Donohue dies after operation. Beaver County Times. (Pennsylvania, U.S.). UPI. 20 August 1975. p.D-4
↑  Plane crash kills driver Graham Hill. Pittsburgh Press. (Pennsylvania, U.S.). UPI. 30 November 1975. p.D-1
| 0 | 1 | 2 |
| --- | --- | --- |
| הקודם: אמרסון פיטיפלדי | פורמולה 1 - אלוף העולם לנהגים 1975  ניקי לאודה | הבא: ג'יימס האנט |
| 0 | 1 | 2 |
| --- | --- | --- |
| הקודם: מקלארן | אלופת העולם ליצרנים 1975  פרארי | הבא: פרארי |
| --- | --- |
בקרת זהויות :  GND: 2040778-6  VIAF: 156592568   WorldCat (עם VIAF): 156592568
פורבס סלבריטי 100

סבלריטי 100 (באנגלית: Celebrity 100) היא רשימה שנתית, המורכבת ומתפרסמת על ידי מגזין פורבס מאז שנת 1999. מטרת הרשימה היא לפרסם את 100 הידוענים המרווחים ביותר בשנה החולפת.
רשימות

בטבלאות הבאות מפורטת העשירייה הפותחת בכל רשימה שפורסמה, נכון לשנת 2020.
רשימות > שנות ה-90

| דירוג | שם | עיסוק |
| --- | --- | --- |
| 1 | ארצות הברית מייקל ג'ורדן | כדורסלן |
| 2 | ארצות הברית אופרה וינפרי | אישיות טלוויזיונית |
| 3 | ארצות הברית לאונרדו דיקפריו | שחקן |
| 4 | ארצות הברית ג'רי סיינפלד | שחקן וקומיקאי |
| 5 | ארצות הברית סטיבן ספילברג | במאי, תסריטאי ומפיק |
| 6 | בריטניה ספייס גירלז | להקת בנות |
| 7 | ארצות הברית האריסון פורד | שחקן ומפיק |
| 8 | ארצות הברית רובין ויליאמס | שחקן וקומיקאי |
| 9 | קנדה סלין דיון | זמרת |
| 10 | בריטניה הרולינג סטונז | להקה |
הערות שוליים

↑  AmIAnnoying.com - Forbes' Celebrity 100 Power Ranking [2000], www.amiannoying.com
↑  Favorite Celebrations ~ Forbes Top 100, 2001 ~ Ideas to motivate, educate, and inspire, dailycelebrations.com
↑  Celebrity 100: The Top Ten, פורבס, ‏2002 (באנגלית)
↑  AmIAnnoying.com - Forbes' Celebrity 100 Power Ranking [2003], www.amiannoying.com
↑  The Celebrity 100, פורבס, ‏2004
↑  AmIAnnoying.com - Forbes' Celebrity 100 Power Ranking [2005], www.amiannoying.com
↑  The Celebrity 100, webcache.googleusercontent.com
↑  The Celebrity 100, webcache.googleusercontent.com
↑  The Celebrity 100, webcache.googleusercontent.com
↑  Angelina Jolie, Oprah, Beyonce Top Forbes' Celebrity 100, Ballerstatus.com, ‏2009-06-04 (באנגלית אמריקאית)
↑  Forbes Celebrity 100 Power List 2010: Oprah Is Stll #1! (באנגלית אמריקאית)
↑  Fussy, Fussy Eye: Forbes Celebrity 100 Full List - 2011, Fussy Eye, ‏2011-05-18
↑  The World's Most Powerful Celebrities List - Forbes, web.archive.org, ‏2012-06-13
↑  The World's Most Powerful Celebrities List - Forbes, web.archive.org, ‏2013-06-30
↑  The World's Most Powerful Celebrities List - Forbes, web.archive.org, ‏2014-07-01
↑  The World's Highest-Paid Celebrities List - Forbes, web.archive.org, ‏2015-06-29
↑  The World's Highest-Paid Celebrities List - Forbes, web.archive.org, ‏2016-07-30
↑  The World's Highest-Paid Celebrities List, web.archive.org, ‏2017-06-30
↑  The World's Highest-Paid Celebrities List, web.archive.org, ‏2018-12-23
↑  Top-Earning Celebrities Of 2019: Find Out Who Was The Biggest Earner On The Forbes List With $185 Mil, hauteliving.com
↑  The Celebrity 100: The World's Highest-Paid Celebrities 2020, Forbes
פיליפ הנרי גוס

| --- | --- |

 לידה:  6 באפריל 1810 ווסטר, אנגליה, הממלכה המאוחדת 
 פטירה:  23 באוגוסט 1888 (בגיל 78) טורקי (אנגליה), הממלכה המאוחדת 
 ענף מדעי:  ביולוגיה
 מקום מגורים:  אנגליה
 פרסים והוקרה:  עמית החברה המלכותית 
 בן או בת זוג:  אמילי בוויס (נובמבר 1848–9 בפברואר 1857)  אליזבת ברייטוון 
 צאצאים:  אדמונד גוס 
 
פיליפ הנרי גוס (באנגלית: Philip Henry Gosse;‏ 1810–1888) היה איש מדע בריטי בן המאה ה-19.
קורות חייו

גוס היה אוטודידקט שלימד את עצמו אנטומולוגיה. בשנת 1827 הגיע לניופאונדלנד. הוא נחשב לראשון שתיעד בשיטתיות את חרקי האי. בגיל 22 חווה חוויה דתית עמוקה בעקבותיה הפך לנוצרי אדוק. מאוחר יותר עבר גוס מערבה, למושבה הבריטית "קנדה התחתית" (אזור קוויבק של היום), ומשם עבר לאלבאמה. במקביל לחקירותיו במדעי הטבע ולאיסוף הצמחים והחרקים, תיעד גוס את רשמיו בגנות העבדות בארצות הברית.
בשנת 1839 שב גוס לבריטניה, שם המשיך בחקירותיו המדעיות. הוא ניהל בית ספר ובמקביל היה מטיף מתודיסטי והעביר שיעורי מקרא. אמונתו הדתית הקצינה (בנו תיאר כיצד אביו אסר לחגוג את חג המולד, שהיה עוד שנוי מאוד במחלוקת בבריטניה אם כי פופולרי, בשל היותו עבודת אלילים קתולית). קשריו עם המתודיסטים התערערו והוא הצטרף לתנועה האוונגלית השמרנית "אחוות פלימות'".
ב-1843 הפסיק גוס להפעיל את בית הספר כדי לכתוב ספר מבוא לזואולוגיה עבור "החברה לקידום הידע הנוצרי" בליווי איורים פרי מכחולו. עבודת היצירה העמיקה בקרבו את נטיותיו הבריאתניות והפכה אותו לבריאתן נחוש. עמדה זו הייתה שכיחה ביותר בקרב הנטורליסטים שלפני פרסום תאוריית האבולוציה על ידי דרווין וואלאס.
בשנת 1844 הפליג גוס בשליחות מסחרית לג'מייקה ושם המשיך במחקריו בעולם הטבע, תוך שהוא מתמחה בציפורי האי ובזוחליו. עבדים שחורים היו עוזריו, ומיסיונרים צ'כים – חבריו. הוא נהג להטיף בכנסייתם, ובקהלו היו גם עבדים שחורים שהוטבלו לנצרות.
עם שובו ללונדון בשנת 1846 כתב גוס טרילוגיה על עולם הטבע בג'מייקה. הוא נישא לאמילי בוויס.
גוס המשיך לכתוב ספרי דת כדי לסייע בפרנסת משפחתו. ספרים אלה תיאר כ"ספרות זולה", שכל ייעודה לסייע בפרנסת משפחתו. ספריו, בהם שילב תצפיות טבע עם הטפות דתיות, זכו להצלחה, בעידן שבו נחשבה ספרות זו לקריאת יום ראשון האולטימטיבית לילדים. גוס השתמש בתיאורי טבע כדי להדגיש את חשיבותה של האמונה הדתית. ב-1856 התמנה גוס כחבר בחברה המדעית המלכותית של לונדון. לאחר מכן עבד על הספר אותו החשיב בתור הספר החשוב ביותר בקריירה שלו: "אומפלוס".
ספרו "אומפלוס" > פרסום

בשנת 1857, שנתיים לפני פרסום "מוצא המינים בדרך הברירה הטבעית" של דרווין, פרסם גוס את ספרו "אומפלוס" (Omphalos, ביוונית – טבור). הספר ניסה לבסס תאוריה על פיה נברא כדור הארץ על ידי אלוהים כפי שנכתב בספר בראשית. כפי שמעידה כותרת המשנה של הספר, היה "אומפלוס" "ניסיון להתיר את הסבך הגאולוגי", לפתור את הסתירה בין עיתויו של סיפור הבריאה כפי שהוא מופיע בתנ"ך, לבין הראיות הגאולוגיות להיווצרות הדרגתית – ומוקדמת בהרבה – של כדור הארץ. גוס לא היה הראשון בניסוח בספרות של גאולוגיית מבול. המדען הצרפתי פרנסואה-רנה דה שאטובריאן כתב ב-1802: "אלוהים יכול היה לברוא, וללא ספק ברא, את העולם עם כל סימני עתיקותו ושלמותו, אותם מפגין העולם כעת."
מעמדו של גוס בקהילת אנשי המדע היה רם. דרווין יצר עמו קשר לפני פרסום התאוריה שלו וביקש את תגובתו. גוס הבין מיד כי העדויות המדעיות תומכות בבירור בתאוריה של דרווין. גוס כתב: "המחשיב את תוצאתה המיידית של התרשמות החושים, בלי להכפיף אותם לשליטתו החמורה ולניתוחו הממושמע של ההיגיון – עלול להיות מובל לשגיאות רבות מספור." גוס גם ניסה לפשר בין תאוריית טקטוניקת הלוחות של צ'ארלס לייל לבין סיפור הבריאה.
עם זאת, הוא קיבל כפשוטה את גרסת ספר בראשית – שהעולם נברא בשישה ימים – ולכן נאלץ לפסול את תאוריית העידנים של לייל. על כן סיכם גוס ואמר שאלוהים יצר את הארץ בשישה ימים, אך בעודו עושה זאת הוא שתל מאובנים ושכבות גאולוגיות בכדור הארץ. כך יכול היה גוס להכיר בראיות הברורות לכך שמשך זמן התפתחותם של כדור הארץ וההומו סאפיינס נמדד בעידנים, ובו זמנית לשמר את אמונתו בבריאה לפי גרסת ספר בראשית: בריאה בשישה ימים. טענה זו בדבר שתילת המאובנים ספגה ביקורת מדעית ותאולוגית נוקבת בספרו של תאודוסיוס דובז'נסקי - כתביו של
שמו של הספר, "טבור" ביוונית, נבע מהנחתו של גוס כי אדם הראשון לא נולד אלא נברא ולכן לא נזקק לטבור. עם זאת, היה לו טבור, כפי שיש לכל בני האדם המושלמים. גם לעצים היו טבעות גדילה, טבעות שמעולם לא גדלו אלא נוצרו יש מאין. כל ראיות המאובנים לקיומם של חיים מוקדמים אינן אלא זיוף אלוהי מפואר: חיים אלה מעולם לא התקיימו. אלוהים יצר אותם בן רגע, ברגע הבריאה.
ספרו "אומפלוס" > תגובות

הספר זכה לקבלת פנים קרירה. ידידו של גוס, הכומר צ'ארלס קינגסלי, כתב כי הוא אינו יכול להאמין שהאל "כתב על הסלעים שקר כה מיותר ואדיר עבור המין האנושי." גוס סבר שכשלונו המסחרי של הספר נובע מהכותרת המעורפלת, והחליף את שם הספר ל"בריאה". החלפת השם לא סייעה למכירות. עשר שנים לאחר מכן נמכר רוב הספר כפסולת נייר.
אחרית ימיו

גוס לא נרתע והמשיך לפרסם ספרים ומאמרים מדעיים. הוא התכתב על סחלבים עם דרווין וחקר את איברי המין של הפרפרים. לטענת אשתו, מותו הואץ מכיוון שהתעקש להתעסק עם הטלסקופ שלו בחדר עם חלון פתוח, בלילה, בחורף, וכנראה לקה בהצטננות. גוס התפלל כל חייו בתקווה שלא ימות אלא יפגוש את ישו ב"ביאתו השנייה של המשיח". בעת גסיסתו התאכזב לגלות שימות כאחד האדם.
דמותו

לאחר מותו כתב בנו, אדמונד גוס, ביוגרפיה בה תיאר את אביו כדמות נוקשה, שתלטנית ומנוכרת. עורכים מאוחרים הגדירו תיאור זה כבלתי מדויק, בלשון המעטה. הנרי ג'יימס טען שלאדמונד גוס היה "כישרון מיוחד לחוסר דיוק".
הערות שוליים

↑  Phillip Henry Gosse, Omphalos (London: John Van Voorst; Paternoster Row, 1857), p.2.
↑  Gosse Edmund, Father and Son
| --- | --- |
בקרת זהויות :  NLI: 987007299673505171  BIBSYS: 90956822  BnF: cb15508592h (data)  Botanist: Gosse  CiNii: DA05473542  DSI: 2178  GND: 117550167  ICCU: UFIV069073  ISNI: 0000 0000 8077 5340  LCCN: n50034724  NLA: 35136473  NLG: 245513  NSK: 000793656  NTA: 071074074  SNAC: w6nw031c  SUDOC: 070734941  Trove: 837958  ULAN: 500072317  VcBA: 495/131932  VIAF: 61855332   WorldCat (עם VIAF): 61855332
פבלו כריסטיאני

| --- | --- |
 לידה:  המאה ה־13 מונפלייה, צרפת 
 פטירה:  1274 
 מדינה:  צרפת 
 השקפה דתית:  הכנסייה הקתולית 
 
פבלו כריסטיאני (Pablo Christiani או בפי הרמב"ן: פראי פול) היה יהודי בן המאה ה-13 בשם שאול, שהמיר את דתו לנצרות והפך לנזיר דומיניקני.
כריסטיאני נולד למשפחה יהודית במונפלייה, קיבל חינוך יהודי הלכתי, כמקובל, ונשא לו אישה יהודייה, שממנה נולדו לו מספר ילדים. בהמשך, כאשר החליט להמיר את דתו לנצרות, לקח את ילדיו מאשתו והמיר גם את דתם. הוא הצטרף למסדר הדומיניקני, והיה מתומכיו של היהודי המומר ניקולס דונין במלחמתו נגד התלמוד.
ויכוח ברצלונה

ב-1263 ייצג את העמדה הנוצרית בוויכוח ברצלונה – ויכוח שארגן המלך חיימה הראשון, מלך אראגון, אשר נועד "לקבוע את האמונה האמיתית" ובכך לגרום לכל יהודי הממלכה להמיר את דתם. יריבו בוויכוח היה הרמב"ן.
כריסטיאני השתמש בוויכוח בארבעה טיעוני יסוד: המשיח שהיהודים מחכים לו כבר בא, המשיח על פי הנבואות במקרא הוא אדם ואל, המשיח סבל עינויים למען גאולת האנושות, ועם בואו של המשיח כל חוקי התורה והמצוות בטלים ומבוטלים. כריסטיאני הביא ציטטות מהתלמוד כדי להוכיח את טיעוניו. הציטטה המרכזית הייתה שבתלמוד נאמר שהמשיח נולד ביום שחרב בית המקדש. הרמב"ן סתר אחת לאחת את הנחות היסוד של כריסטיאני, והביא פרשנות שונה לחלוטין לפסוקים מהתנ"ך והתלמוד שעליהם הסתמך כריסטיאני. הרמב"ן טען שבזמן שחרב בית המקדש ישו כבר היה מת. ישו נצלב, ככל הנראה בין השנים 29 ל-33 לספירת הנוצרים. בית המקדש נחרב בשנת 70 לספירה הנוצרית. כמו כן, הוא ביטל את האפשרות שבורא עולם עיבר אשה יהודייה והבן שנולד היה בן אלוהים – טענה המנוגדת לטבע ולשכל הישר. הרמב"ן גבר למעשה על כריסטיאני, אולם הכנסייה פרסמה הודעה שידו של כריסטיאני הייתה על העליונה, ואילצה את הרמב"ן לפרסם הודעה המאשרת זאת.
לאחר הוויכוח

למרות שנכשל בוויכוח מפורסם זה, לא פסק כריסטיאני מלפעול למען המרת דתם של היהודים. הוא נעזר במכתבי הגנה מאת המלך, ויצא למסעות מיסיונריים, תוך כדי אילוץ היהודים להקשיב לנאומיו ולשלם עבור מסעותיו.
למרות זאת, לא זכה כריסטיאני להצלחה רבה בהמרת הדת. הוא פנה אל האפיפיור קלמנס הרביעי, בטענה כי התלמוד היהודי מכיל כינויי גנאי על ישו ומריה. בשל כך קרא האפיפיור לבישוף טרגונה בדרישה להחרים את כל ספרי התלמוד לשם בדיקה מדוקדקת של הדומיניקנים הפרנציסקנים. כריסטיאני היה חבר בקבוצה זו שדאגה לצנזר את התלמוד, והם ביצעו מחיקה של כל הקטעים שלתפיסתם ביטאו יחס עוין כלפי הנצרות.
בשנת 1269 פעל עם לואי ה-9 מלך צרפת וקיבל את הסמכות להוציא לפועל את אכיפת הצו המחייב את כל היהודים לענוד סימן מזהה.
ראו גם

המרת דת
רמב"ן
אוצר ויכוחים
ויכוח ברצלונה
לקריאה נוספת

יצחק בער, לביקורת הוויכוחים של ר' יחיאל מפאריש ושל ר' משה בן נחמן, תרביץ 2(2), תרצ"א, עמ' 172–187.
לימור אורה, בארמון בברצלונה ובשוק במיורקה, לקראת טיפולוגיה חדשה של ויכוחי הדת בימי הביניים, פעמים 94–95 [תשס"ג], עמ' 105–134.
ירמיהו מלחי, היבטיו ההיסטוריים והתאולוגיים של ויכוח הרמב"ן בברצלונה והיחס המשתקף ממנו על תוקפם של מדרשי חז"ל, שאנן: שנתון המכללה הדתית לחינוך, חיפה, 13, 2008, עמ' 127–135.
שלם יהלום, ויכוח ברצלונה ומעמד האגדה במשנת הרמב"ן, ציון 69 (1), תשס"ד, 2004, עמ' 25–43.
Robert Chazan, Barcelona and Beyond, The Disputation of 1263 and Its Aftermath, Berkeley, Los Angeles, Oxford: University of California Press, 1992
Jeremy Cohen, 'The Mentality of the Medieval Jewish Apostate: Peter Alfonsi, Hermann of Cologne, and Pablo Christiani',” in Jewish Apostasy in the Modern World, ed. T.M. Endelman, New York, Holmes & Meier Publishers, 1987, pp. 20-47.
Robert Chazan, 'The Barcelona "Disputation" of 1263: Christian Missionizing and Jewish Response', Speculum, Vol. 52, No. 4 (Oct., 1977), pp. 824–842
Martin Cohen, 'Reflections on the Text and Context of the Disputation of Barcelona', Hebrew Union College Annual 35, (1964), 157-192.
Cecil Roth, 'The Disputation of Barcelona' (1263), Harvard Theological Review 48 (1950), pp. 117–144;
D. Berger, 'The Barcelona Disputation', AJS Review 20 (1995), pp. 379–388.
פוטוס זהוב

| פוטוס זהוב |
| --- | --- |

מיון מדעי
ממלכה:: צומח
מערכה:: צמחים וסקולריים
מחלקה:: חד-פסגיים
סדרה:: כף צפרדע
משפחה:: לופיים
סוג:: Epipremnum
מין:: פוטוס זהוב
שם מדעי
 Epipremnum aureum ‏Bunting, 1964

פוטוס (שם מדעי: Epipremnum aureum) הוא מין צמח פורח, המשתייך למשפחת הלופיים. הצמח משמש כעציץ ביתי פופולרי.
מקור הצמח הוא כנראה באחד מאיי החברה שבפולינזיה הצרפתית או באיי שלמה. הוא הופץ גם ביערות טרופיים ותת-טרופיים ברחבי העולם: כולל צפון אוסטרליה, דרום-מזרח אסיה, דרום אסיה, איי האוקיינוס השקט ואיי הודו המערבית. לצמח ריבוי שמות נפוצים הכוללים: פוטוס זהוב, צמח הכסף, קיסוס איי שלמה וגפן הטארו. הוא נקרא גם גפן השטן או קיסוס השטן מכיוון שקשה להרוג אותו, והוא נשאר ירוק גם כשנשאר בחושך.
לעיתים מתייגים את הצמח בטעות כפילודנדרון.
פריחת הצמח נדירה, ולעיתים מתבצעת באופן מלאכותי על ידי שימוש בהורמונים.
תיאור

הפוטוס הזהוב הוא צמח מטפס ירוק-עד שגדל לכ-20 מטר גובה, עם גבעולים בקוטר עד 4 סנטימטרים. הפוטוס הוא צמח מטפס שעושה שימוש בשורשי אוויר כדי להיצמד לאדמה.
העלים בצמחים הצעירים הם בצורת לב, והם קטנים יותר בדרך כלל, אך יכולים לשנות את צורתם בצמחים בוגרים יותר והם גדולים יותר.
צמח זה מייצר גבעולים נגררים כאשר הוא מטפס על עצים ואלה שורשים כאשר הם מגיעים לאדמה וצומחים לאורכה. העלים על גבעולים נגררים אלה גדלים עד 10 סנטימטרים אורך, והם אלה הנראים בדרך כלל בצמח זה כאשר הוא מעובד כצמח עציצים.
הפרחים מיוצרים מתחל עד 23 סנטימטרים אורך.
הפוטוס הזהוב מסווג למערכת בעלי פרחים, אך הוא המין המדווח היחיד מבין משפחת הלופיים שאינו מפתח פרחים. הסיבה לכך היא פגם גנטי בתפקוד הג'יברלין. הפגיעה הזו גורמת לכך שהצמח לא יהיה מסוגל לפתח GA ביואקטיביים הדרושים לפריחת הצמח. בניסוי נמצא שכאשר GA רוססו על הצמח נוצרה פריחה.
רעילות

הצמח הוכר כרעיל לכלבים וחתולים על ידי הארגון האמריקאי למניעת התאכזרות לבעלי חיים (ASPCA) בגלל הימצאותם של רפידים (Raphides) בלתי מסיסים בגוף הצמח. לכן יש למנוע אכילה של פוטוס זהוב על ידי בעלי חיים אלה. תסמיני אכילת פוטוס עשויים לכלול גירוי בפה, הקאות וקושי בבליעה.
נוכחותו של קלציום אוקסלט עלולה לגרום לפגיעה ברמה נמוכה אף בבני אדם. תופעות העלולות להיגרם כתוצאה מצריכת פוטוס זהוב על ידי אדם הן אקזמה וכן צריבה או נפיחות בתוך הפה ובסביבתו. מגע עודף עם הצמח עלול לגרום לגירוי כללי בעור.
הערות שוליים

↑  Hans Wils, Gernot Kleinberger, Geert Joris, Ivy Cuijt, O4-03-03: Biochemical characterization of FTLD-TDP overexpression and knockout mouse models, Alzheimer's & Dementia 5, 2009-07, עמ' P154–P154 doi: 10.1016/j.jalz.2009.05.533
↑  Nidhi Srivastava, Anju Meshram, Molecular and physiological role of Epipremnum aureum, International Journal of Green Pharmacy 8, 2014, עמ' 73 doi: 10.4103/0973-8258.129566
פריחה מושרה
פורט טר-ואו

| --- | --- |
 מדינה:  ארצות הברית ארצות הברית
 מדינה:  קליפורניה קליפורניה
 מחוז:  דל נורטה
 תאריך ייסוד:  1857 
 גובה:  14 מטרים
 תאריך נטישה:  1862 
 קואורדינטות:  41°30′36″N 123°59′19″W﻿ / ﻿41.509920°N 123.988550°W﻿ / 41.509920; -123.988550
  מפת מיקום  מפה מפורטת   (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה פורט טר-ואו(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה פורט טר-ואו(למפת קליפורניה רגילה) סקרמנטו לוס אנג'לס סן פרנסיסקו סן דייגו סן חוזה פרזנו בייקרספילד אורגון נבדה א ר י ז ו נ ה  מקסיקו האוקיינוס השקטפורט טר-ואו(למפת קליפורניה מוגדלת) סקרמנטו לוס אנג'לס סן פרנסיסקו סן דייגו סן חוזה פרזנו בייקרספילד אורגון נבדה א ר י ז ו נ ה  מקסיקו האוקיינוס השקטפורט טר-ואו  he tabBackground:;tabBorder:#aaa;defaultTab:0;
 
פורט טר-ואו (באנגלית: Fort Ter-Waw) הוא מבצר לשעבר של צבא ארצות הברית שהיה ממוקם כעשרה קילומטרים משפך הנהר קלאמת בשמורת נהר קלאמת לשעבר וביישוב הנוכחי קלאמת גלן בצפון-מערב קליפורניה.
זה היה מוצב של צבא ארצות הברית שהוקם כדי לשמור על שמורת נהר קלאמת ולשמור על שלום בין השבטים האינדיאנים של הטולווה (אנ') והירוק לבין מתיישבים לבנים. הוא הוקם במה שהיה אז מחוז קלאמת (אנ') ב-12 באוקטובר 1857, על ידי לוטננט ג'ורג' קרוק (אנ') ואנשי פלוגה D מגדוד חיל הרגלים הרביעי של ארצות הברית. המבצר היה חלק מהמחוז הצבאי המבולדט (Fort Humboldt) שמרכזו היה בפורט המבולדט (אנ'). רוב המבצר נהרס במהלך השיטפון הגדול של 1862 בדצמבר 1861 וננטש ב-10 ביוני 1862. חיל המצב הועבר למחנה לינקולן (אנ').
האתר נמצא כעת במחוז דל נורטה והוכרז כציון דרך היסטורי של קליפורניה (מספר 544). ניתן למצוא את מיקומו מכביש 101 ביציאה המסומנת כ"עמק טר-ור" (כביש 169), עוברים 5.4 קילומטרים לסוף הכביש, ופונים ימינה בכביש Riffle Ter-Wer. האתר נמצא בצומת של Ter-Wer Riffle Road ו-Trinity Way בקלאמת גלן.